Kolekcijas monēta "Liepas lapa"
Channel: LatvijasBanka
Date: 2020-10-29

3. novembrī Latvijas Banka izlaiž ekoloģijas tēmai veltītu sudraba kolekcijas monētu "Liepas lapa".

Arvien lielāks cilvēku skaits pārceļas uz dzīvi pilsētās, un viens no mūsdienu pilsētu attīstītāju svarīgākajiem uzdevumiem ir padarīt tās iespējami patīkamākas dzīvošanai un zaļākas. Tā radusies ilgtspējīgas pilsētas koncepcija, kas nozīmē būt līdzsvarā ar apkārtējo vidi. 

Monēta veidota liepas lapas formā, un tās aversā atveidots lapas dzīslojums. Otrā pusē lapas dzīslojumu simboliski veido Rīgas ielu tīkls.

"Liepas lapa"  tapusi vidi saudzējoša un tai draudzīga projekta ietvaros: kalšanai izmantots pārstrādāts sudrabs, iesaiņojumam un informatīvajiem materiāliem – pārstrādāts papīrs. 

Monētas grafiskā dizaina autors ir arhitekts Mārcis Kalniņš, bet plastiskā veidojuma autore ir Ligita Franckeviča.

Iegāde iespējama tikai interneta vietnē e-monetas.lv, cena  – 53.00 eiro.